สันตินำทริส ลุยจัดอันดับ บจ.อินโดจีน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “สันติ” ตั้งเป้าบุกงานจัดอันดับความน่าเชื่อถือเวียดนามลาว ชี้อนาคตพึ่งเงินจากตลาดเงินทุนมาก 
นายสันติ กีระนันทน์ กรรมการผู้จัดการ บริษัท ทริส คอร์ปอเรชั่น และบริษัท ทริสเรทติ้ง เปิดเผยถึงทิศทางการดำเนินธุรกิจภายหลังเข้ารับตำแหน่งว่า ตั้งเป้าหมายว่าในอนาคตจะให้บริษัท ทริสเรทติ้ง ออกไปให้บริการรับจัดอันดับความน่าเชื่อถือ (เรตติ้ง) ให้กับบริษัทจดทะเบียน (บจ.) ที่อยู่ในเวียดนามและสาธารณรัฐประชาธิปไตยประชาชนลาว (สปป.ลาว) มองว่าอนาคต 2 ประเทศจะมีการใช้เงินทุนจากตลาดตราสาหนี้มากขึ้น
สำหรับการให้บริการในประเทศจะขยายฐานลูกค้าสู่บจ. ที่ต่ำกว่าบจ. ขนาดใหญ่ 20 อันดับแรกของตลาดหลักทรัพย์ ขณะที่ส่วนของ ทริส คอร์ปอเรชั่น พยายามขยายธุรกิจไปยังลูกค้ากลุ่มเอกชนมากขึ้น จากที่ปัจจุบันให้คำปรึกษากับหน่วยงานรัฐวิสาหกิจ สำนักงานพัฒนาระบบราชการที่ครอบคลุมทั้งหมด 20 กระทรวง องค์กรมหาชน ฯลฯ